ประกาศกระทรวงมหาดไทย เรื่อง จัดระเบียบราชการกรุงเทพมหานคร

ประกาศกระทรวงมหาดไทย
ประกาศกระทรวงมหาดไทย
เรื่อง
จัดระเบียบราชการกรุงเทพมหานคร
----------
 อาศัยอำนาจตามความในข้อ 21
แห่งประกาศของคณะปฏิวัติ
ฉบับที่ 335 ลงวันที่ 13 ธันวาคม
2515 รัฐมนตรีว่าการกระทรวงมหาดไทย
จึงให้จัดระเบียบราชการกรุงเทพมหานคร ดังต่อไปนี้
 ข้อ 1 ให้ใช้ประกาศฉบับนี้เพิ่มเติมประกาศกระทรวงมหาดไทย เรื่องจัดระเบียบราชการกรุง
เทพมหานคร ซึ่งประกาศ ณ วันที่ 22 มกราคม พุทธศักราช 2516
 ข้อ 2
ให้มีกองบังคับการตำรวจกรุงเทพมหานคร
มีหน้าที่รับผิดชอบในการอำนวยการ วางแผน
ติดตามผล และ เสนอแนะเกี่ยวกับการรักษาการให้เป็นไปตามข้อบัญญัติต่าง
ๆ ของกรุงเทพมหานคร หรือ
กฎหมายอื่นที่ต้องนำมาบังคับใช้สำหรับงานในหน้าที่รับผิดชอบของกรุงเทพมหานคร
รวมทั้งงานที่เกี่ยวด้วย
เรื่องการดับเพลิงและการบรรเทาสาธารณภัย
การจราจรงานเด็กและเยาวชน
 กองบังคับการตำรวจกรุงเทพมหานคร
ประกอบด้วย

(1) กองกำกับการ 1 ฝ่ายเทศกิจ
มีหน้าที่รับผิดชอบในการอำนวยการ วางแผน ติดตาม
ผล และเสนอแนะเกี่ยวกับการดำเนินคดีผู้ฝ่าฝืนข้อบัญญัติต่าง
ๆ หรือกฎหมายอื่นที่เกี่ยวข้องกับงานในหน้า
ที่รับผิดชอบของกรุงเทพมหานคร

(2) กองกำกับการ 2 ฝ่ายการจราจร
มีหน้าที่รับผิดชอบในการอำนวยการ วางแผน ติด
ตามผล
และเสนอแนะเกี่ยวกับการปฏิบัติการควบคุมการจราจรบนท้องถนน
และการจับกุมดำเนินคดีผู้ฝ่าฝืน
กฎจราจรด้วย

(3) กองกำกับการ 3 ฝ่ายเด็กและเยาวชน มีหน้าที่รับผิดชอบในการอำนวยการ
วางแผน
ติดตามผล และเสนอแนะเกี่ยวกับสวัสดิภาพของเด็กและเยาวชน
การป้องกันและปรามการมั่วสุมของเด็ด
และเยาวชนที่จะกระทำผิดกฎหมายเช่น การเสพยาเสพติดให้โทษ
หรือการประพฤติผิดศีลธรรมอันดีงาม
ของบ้านเมือง

(4) กองกำกับการ 4
ฝ่ายดับเพลิงและบรรเทาสาธารณภัย มีหน้าที่รับผิดชอบเกี่ยวกับ
การอำนวยการ วางแผนติดตามผล
และเสนอแนะเกี่ยวกับการดับเพลิงในเขตกรุงเทพมหานคร การช่วย
เหลือผู้ประสบเคราะห์กรรมจากเพลิงไหม้หรือจากสาธารณภัยอื่น
ๆ

ประกาศ ณ วันที่ 25 กันยายน พ.ศ. 2516

จอมพล
ป. จารุเสถียร
 รัฐมนตรีว่าการกระทรวงมหาดไทย